OpenLLM-France/wikimedia huggingface dataset:
# Schlumbergera truncata

Schlumbergera truncata és una espècie de plantes en la família de les Cactaceae, endèmica del Brasil i una espècie comuna que s'ha estès per tot el món com a ornamental.
És una planta perenne carnosa, amb fulles aplanades i amb les flors de color blanc, rosa, vermell i porpra.

## Nom comú

* Català: cactus de nadal
* Anglès: Thanksgiving Cactus, Crab Cactus

## Sinonímia

* Epiphyllum truncatum Haw.
* Cactus truncatus Link
* Cereus truncatus Sweet
* Zygocactus truncatus K.Schum.
* Epiphyllum altensteinii Pfeiff.
* Zygocactus altensteinii (Pfeiff.) K.Schum.
* Epiphyllum ruckeri Paxton
* Epiphyllum bridgesii Lem.
* Epiphyllum delicatum N.e.br.
* Zygocactus delicatum

## Referències

* ↑ «Schlumbergera truncata». [Consulta: 24 novembre 2015].

## Enllaços externs

* Schlumbergera truncata a Cactiguide
# Patrizia Gattaceca

Patrizia Gattaceca (Penta-Acquatella, 7 d'octubre de 1957) és una cantant i actriu corsa.

## Biografia

Nascuda l'any 1957 a la regió de Castagniccia, després d'anar a l'institut a Bastia i a la Universitat d'Aix-Marseille, va estudiar Literatura Italiana a la Universitat de Niça.
Gattaceca va debutar en el panorama musical el 1976 i va contribuir al renaixement de la llengua corsa i del cant polifònic tradicional de l'illa. A partir de l'any següent va col·laborar amb Patrizia Poli amb qui va formar el duo E duie Patrizie i, als anys 1990, Les Nouvelles Polyphonies Corses, al qual també es va unir la germana de Patrizia Poli, Lydia.
Més endavant va formar part del grup Soledonna. El 1991 va esdevenir professora de llengua i cultura corses a la Universitat de Còrsega Pasquale Paoli, i el 1992 va cantar en la inauguració dels Jocs Olímpics d'Hivern d'Albertville al Théâtre des Cérémonies. El 1996 va començar a escriure poesia.
El novembre de 2007 va ser interrogada per haver ajudat a escapar el seu amic i militant independentista Yvan Colonna. El 2016 es va incorporar al projecte «Animantiga: Voices between Corsica and Liguria», juntament amb Stéphane Casalta i Roberta Alloisio. El mateix any, amb Laurent Vitali va conduir el programa de televisió I Sapientoni a France 3 Corse Via Stella.

## Obra publicada

* Arcubalenu, ed. Albiana, 1997
* A paglia è u focu/ La paille et le feu, ed. Les Belles Lettres, 2000
* Mosaicu, ed. SCP, 2005
* Tempi di rena/Dans le duvet de la Cendre, ed. Albiana, 2010
* Isula D'anima/Soul Island, Three Room Press, 2013
* Paesi ossessiunali, ed. Albiana/CCU, 2015
* Cantu in mossa/ Le chant corse sur la voie. ed. Albiana, 2016

## Discografia
### En solitari

* 1976 - Tribbiera
* 1987 - Focu
* 1988 - Ottobre
* 2005 - Di Filetta è d'amore
* 2008 - Meziornu
* 2015 - Passagera
* 2021 - Digenis Akritas

### Amb E duie Patrizie

* 1977 - Sperenza
* 1978 - Scuprendu l'alba Corsa

### Amb I Chjami Aghjalesi

* 1981 - Esse

### Amb Les Nouvelles Polyphonies Corses

* 1992 - Les Nouvelles Polyphonies Corses
* 1996 - In Paradisu
* 1999 - Le Meilleurs des Nouvelles Polyphonies corses

### Amb el Trio Soledonna

* 1998 - Marine
* 2001 - Isulanima

## Referències

* ↑ «< A Cerca >> de Patrizia Gattaceca» (en francès). Journal de la Corse, 01-09-2022. [Consulta: 15 novembre 2022].
* ↑ «Corse Patrizia Gattaceca au régime de "l'isolement artistique"» (en francès), 01-07-2009. Arxivat de l'original el 2022-11-15. [Consulta: 15 novembre 2022].
* ↑ «Patrizia Gattaceca, pionnière de la chanson corse au féminin» (en francès). France 3, 06-03-2018. [Consulta: 15 novembre 2022].
* ↑ «La chanteuse Patrizia Gattaceca mise en examen pour avoir aidé Yvan Colonna» (en francès). Le Monde.fr, 10-11-2007.
* ↑ «Milers de persones assisteixen als funerals i enterrament Yvan Colonna». Llibertat.cat, 26-03-2022. [Consulta: 15 novembre 2022].
* ↑ Jammes, Philippe. «La chanteuse génoise Roberta Alloisio, reçue à la mairie de Bastia» (en francès). [Consulta: 15 novembre 2022].
# Kudamatsu

Kudamatsu (下松市, Kudamatsu-shi) és una ciutat de la prefectura de Yamaguchi, al Japó.
El febrer de 2016 tenia una població estimada de 56.480 habitants i una densitat de població de 632 habitants per km². Té una àrea total de 89,35 km².

## Geografia

Kudamatsu està situada al sud-oest de la prefectura de Yamaguchi, de cara al mar de Kasado pel sud. El riu Yone creua l'àrea forestal del nord de la ciutat d'est a oest.

## Història

Kudamatsu fou fundada el 3 de novembre de 1913 com a resultat de la fusió de l'antic poble de Kudamatsu i les viles de Hanaoka, Kubo i Suetake-minami; tots del districte de Tsuno.

## Referències

* ↑ «山口県下松市ホームページ (Pàgina web de Kudamatsu)» (en japonès). Ajuntament de Kudamatsu, 01-02-2016. [Consulta: 17 març 2016].
* ↑ «市のプロフィール (Perfil de la ciutat de Kudamatsu)» (en japonès). Ajuntament de Kudamatsu. [Consulta: març 2016].

## Enllaços externs

* Pàgina web de l'ajuntament de Kudamatsu Arxivat 2008-02-12 a Wayback Machine. (japonès)
# Robledo del Mazo

Robledo del Mazo és un municipi de la província de Toledo a la comunitat autònoma de Castella-La Manxa. Inclou les pedanies de Las Hunfrías, Robledillo, Navaltoril i Piedraescrita.
# Lavatera

Lavatera és un gènere de plantes amb flor de la família de les malvàcies.

## Particularitats

Les espècies d'aquest gènere són originàries de la zona mediterrània, de l'Àsia central i oriental i d'Austràlia. Algunes espècies que pertanyien al gènere Lavatera han passat al gènere Malva.
Moltes espècies són de fulla comestible i també són importants com a aliment de les erugues d'alguns lepidòpters.

## Taxonomia

* Lavatera abyssinica
* Lavatera arborea - malva arbòria, vauma o malva vera
* Lavatera assurgentiflora
* Lavatera acerifolia - malva de penya-segat
* Lavatera bryoniifolia
* Lavatera cachmeriana
* Lavatera cretica - malva de runa, malvins
* Lavatera insularis
* Lavatera lindsayi
* Lavatera maritima - malva roquera
* Lavatera maroccana
* Lavatera mauritanica - malva mauritànica
* Lavatera microphylla
* Lavatera oblongifolia
* Lavatera olbia - òlbia
* Lavatera phoenicea
* Lavatera punctata
* Lavatera stenopetala
* Lavatera thuringiaca
* Lavatera triloba
* Lavatera trimestris
* Lavatera valdesii
* Lavatera vidali
* Lavatera venosa

## Referències

* ↑ Sinonímia de Lavatera

## Enllaços externs

* Malvaceae Info: The Lavatera pages
* Germplasm Resources Information Network: Lavatera Arxivat 2015-09-24 a Wayback Machine.
* Flora Europaea: Lavatera
# Den Lilla Teatern

El Den Lilla Teatern (El Petit Teatre) és un teatre per a nens situat al carrer Persgatan, número 22 d'Uppsala, (Suècia). Va ser creat l'any 1989. L'espai havia estat anteriorment una fàbrica de bicicletes. Hi té la seu una companyia de teatre per a nens: Panikteatern.

## Referències

* ↑ «Panikteatern». [Consulta: 8 març 2023].

## Enllaços externs

* Pàgina web del teatre
# Robledo (Albacete)

Robledo és un municipi al nord de la província d'Albacete. Inclou les pedanies d'El Cubillo i Los Chospes. Limita amb els termes Alcaraz i Masegoso a l'est, Alcaraz i Peñascosa al sud, Viveros i El Ballestero al nord i amb la província de Jaén (Andalusia) a l'oest.
Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Antonio Romero Martínez | UCD | 19/04/1979 |
| 1983 - 1987 | Bonifacio Sotos Herreros | PSOE | 28/05/1983 |
| 1987 - 1991 | David Cuerda García | PSOE | 30/06/1987 |
| 1991 - 1995 | David Cuerda García | PSOE | 15/06/1991 |
| 1995 - 1999 | David Cuerda García | PSOE | 17/06/1995 |
| 1999 - 2003 | David Cuerda García | PSOE | 03/07/1999 |
| 2003 - 2007 | David Cuerda García | PSOE | 14/06/2003 |
| 2007 - 2011 | David Cuerda García | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Patrizicampa

Patrizicampa és un gènere de diplurs de la família Campodeidae.

## Referències

* ↑ «Patrizicampa» (en anglès). GBIF.

## Bibliografia

* Allen, Robert T «A synopsis of the Diplura of North America: Keys to higher taxa, systematics, distributions and descriptions of new taxa (Arthropoda: Insecta)» (en anglès). Transactions of the American Entomological Society, 128(4), 2002, pàg. 403–466.
* Brusca, Richard C; Moore, Wendy; Shuster, Stephen M. Invertebrates (en anglès). Sinauer Associates, Oxford University Press, 2016. ISBN 978-1605353753.
* Capinera, John L. Encyclopedia of Entomology (en anglès). Springer, 2008. ISBN 978-1402062421.
# Kudanaga

Kudanaga o Kuda Naga (Kunchanaga) fou rei d'Anuradhapura (Sri Lanka) que va regnar del 195 al 196 i va succeir al seu germà Cula Naga al que va assassinar.
Després d'uns mesos de regnat (a l'entorn d'un any) la situació al país no millorava i encara anava a pitjor, la fam s'estenia; el rei només podia alleujar la sort dels sacerdots; llavors el seu cunyat Sirinaga, que era el ministre de defensa i dirigia l'exèrcit es va revoltar i va marxar contra la capital i va derrotar les forces militars que romanien lleials al rei i es va proclamar nou rei (Sirinaga I).

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Rocafiguera

Rocafiguera és una masia gòtica de Sora (Osona) inclosa a l'Inventari del Patrimoni Arquitectònic de Catalunya.

## Descripció

Gran casal coberta amb teulada a dues vessants i orientada a l'est. L'edificació es feu en diferents etapes, formant un gran conjunt de construccions.
A la façana principal del cos central hi ha un rellotge de sol datat el 1671 i en una porta que dona a una galeria a la façana esquerra hi ha una llinda datada del 1693.
A la banda esquerra de la casa hi ha una lliça en forma rectangular amb pedra treballada. A la façana esquerra hi ha un portal amb motius gòtics. La part més antiga és la de la dreta i posterior on es troba una capella dedicada a Sant Joan, coneguda des del 1686.
Davant hi ha una gran cabana. Amb una volta de pedra superposada.

## Història

És probable que el Mas Rocafiguera indiqui l'emplaçament de l'antiga vil·la Duocastella. Rocafiguera es va refondre amb el Mas Casa Gueralda de Joanet. Posteriorment s'anà convertint en una de les masies més fortes del terme de Sora, absorbint els terrenys del Mas Artigues i Comes. Modernament va absorbir també la propietat de Duocastella.
El llinatge Rocafiguera s'ha conservat fins ara, i els actuals hereus (1983) hi vivien en un gran casal al carrer dels Caçadors de Vic.

## Referències

* 1 2 3 4 5 6 «Rocafiguera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Lavardin

«Lavardin» té aquests significats:
* Lavardin (Loir i Cher), municipi al departament del Loir i Cher i a la regió de
* Lavardin (Sarthe), municipi al departament del Sarthe
* Senyoria de Lavardin, jurisdicció feudal francesa del Maine
* Senyoria de Lavardin (Vendôme), senyoria feudal del Comtat de Vendôme centrada al castell de Lavardin, a l'actual Loir i Cher, que controlava la vall del Loir
* L'inspector Lavardin, pel·lícula francosuïssa dirigida per Claude Chabrol, estrenada el 1986
# Romeno (Trento)

Romeno és un municipi italià, dins de la província de Trento. L'any 2007 tenia 1.342 habitants. Limita amb els municipis d'Amblar, Cavareno, Coredo, Dambel, Don, Sanzeno i Sarnonico.

## Administració

Llista d'alcaldes :
| Període | Identitat | Partit |
| 2005- | Stefano Graiff | Llista cívica |
# Santa Maria del Mar de Salou

Santa Maria del Mar de Salou és una església del municipi de Salou (Tarragonès) inclosa en l'Inventari del Patrimoni Arquitectònic de Catalunya.

## Descripció

L'església de Santa Maria del Mar, a Salou, és una de les típiques esglésies del segle xviii que manifesten un estil de transició del barroc cap al neoclassicisme.
La solució de la portada podem dir que és purament barroca encara que d'estil popular. Però, per una altra banda, l'acabament de la façana ens mostra un frontó triangular molt del gust del moment, amb un ull enmig que es repeteix, però de dimensions més grans a la façana.
La porta d'accés a l'església presenta una llinda adovellada i pilastres toscanes a ambdós costats. El frontó està partit i a sobre hi ha una fornícula superior amb la imatge de la Verge.
Té un ampli creuer i girola a la capçalera. A la portada hi ha un petit detall al·lusiu a la vida marinera: una barca amb mariners.

## Història

L'església és del segle xviii i fou ampliada després de 1950.

## Referències

* 1 2 3 4 5 «Santa Maria del Mar de Salou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 febrer 2016].

## Enllaços externs

* «Santa Maria del Mar de Salou». Mapa de recursos culturals. Diputació de Tarragona.
# Kudepsta

Kudepsta - Кудепста (rus) - és un microdistricte, микрорайон (mikroraion) en rus, del krai de Krasnodar, a Rússia, pertany al districte de Khosta, de la unitat municipal de la ciutat-balneari de Sotxi, al sud de Rússia.
Es troba a la desembocadura del riu Kudepsta a la riba nord-est de la mar Negra, al sud-est de la zona històrica de Sotxi. Ocupa la part inferior de la vall de l'est del riu i del seu petit afluent per la dreta, el Zmeika.
Pertanyen a aquest municipi els pobles de Bestújevskoie, Vardané-Vérino, Verkhnenikolàievskoie, Vorontsovka, Dubravni, Ilariànovka, Kalínovoie Ózero, Kaixtani, Kràsnaia Vólia i Khleborob.
# Rocafort (Santa Maria d'Oló)

Rocafort és una masia barroca de Santa Maria d'Oló (Moianès) inclosa a l'Inventari del Patrimoni Arquitectònic de Catalunya.

## Descripció

Masia fortificada, de planta quadrada i amb coberta a quatre vents. La seva estructura li dona una aparença massissa i ostentosa. El gran portal d'entrada és de mig punt i adovellat, amb un escut a la dovella central i una arquivolta ornamental, recolzada sobre mènsules. L'edifici és de tres plantes, ben diferenciades externament mitjançant uns cordons que sobresurten lleugerament del mur. El primer pis té forces obertures -algunes reconvertides en balcons-, totes adovellades, així com ho són les finestres més petites del segon pis. A cadascun dels quatre angles superiors hi ha una torrella de planta circular, amb la coberta de forma cònica, amb pedra. L'edifici té un cos adossat, de dues plantes, la superior convertida en galeria. El conjunt és molt homogeni i ben conservat.

## Història

L'estructura actual s'aixeca sobre una de medieval, documentada des del segle xii, de la que no en queden vestigis. Al segle xvii, els propietaris de la finca de Rocafort, sembla que seguien ordres directes de Madrid, en relació amb el conflicte de la guerra dels Segadors. La finca va ser desbastada; la reconstrucció fou pagada en un 80% per la cort. La família dels Rocafort també va estar involucrada en lluites de bandolers.
La dovella central del portal d'entrada porta la data de 1643, moment de la reconstrucció del mas. A la dovella hi ha esculpit un escut de factura renaixentista. L'any 1774 es van fer noves transformacions al mas. El darrer propietari, a la dècada del 1980 ha fet algunes modificacions com el tancament de la galeria per vidriera de colors.

## Referències

* 1 2 3 «Mas Rocafort». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 agost 2017].
# Layout Versus Schematic

El Layout Versus Schematic (Emplaçament envers esquemàtic, amb acrònim anglès LVS) és la classe de programari de verificació d'automatització del disseny electrònic (EDA) que determina si un disseny de circuit integrat particular correspon a l'esquema o diagrama de circuit original del disseny.
Una verificació de regles de disseny (DRC) amb èxit garanteix que el disseny s'ajusta a les regles dissenyades/necessàries per a una fabricació impecable. Tanmateix, no garanteix si realment representa el circuit que voleu fabricar. Aquí és on s'utilitza una comprovació LVS.
La necessitat d'aquests programes es va reconèixer relativament aviat en la història dels CI, i els programes per realitzar aquesta comparació es van escriure ja el 1975. Aquests primers programes operaven principalment a nivell d'isomorfisme de grafs, comprovant si l'esquema i la disposició eren realment idèntics. Amb l'arribada de la lògica digital, això era massa restrictiu, ja que exactament la mateixa funció es pot implementar de moltes maneres diferents (i no isomòrfiques). Per tant, LVS s'ha augmentat mitjançant la comprovació d'equivalència formal, que comprova si dos circuits fan exactament la mateixa funció sense exigir isomorfisme.
El programari de comprovació LVS reconeix les formes dibuixades del traçat que representen els components elèctrics del circuit, així com les connexions entre ells. El programari "LVS" compara aquesta llista de xarxes amb la llista de xarxes d'un esquema similar o d'un diagrama de circuits.
Els principals productes programari codi obert EDA emprant LVS :
* KLayout https://klayout.de/
* Netgen http://opencircuitdesign.com/netgen/
* Staticfreesoft : sistema de disseny obert elèctric VLSI.

## Referències

* ↑ «Layout Versus Schematic (LVS)» (en anglès). https://engineering.jhu.edu/.+[Consulta: 26 octubre 2022].
* ↑ Automation, Tempo. «Effectively Using Layout Versus Schematic (LVS) Simulation for Your PCBA Design» (en anglès). https://www.tempoautomation.com,+14-05-2020. Arxivat de l'original el 2022-10-26. [Consulta: 26 octubre 2022].
* ↑ (1975) "An artwork design verification system" a Proceedings of the 12th Design Automation Conference. : 414–420, IEEE Press
* ↑ Fabio Somenzi and Andreas Kuehlmann, Equivalence Checking, chapter 4 (volume 2) of Electronic Design Automation For Integrated Circuits Handbook, by Lavagno, Martin, and Scheffer, ISBN 0-8493-3096-3
* ↑ «Layout versus Schematic Checking (LVS)» (en anglès). https://semiengineering.com.+[Consulta: 26 octubre 2022].
# Dróbini

Dróbini (en rus: Дробины) és un poble del krai de Perm, a Rússia, que pertany al districte rural de Bolxessosnovski. El 2010 tenia 37 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Riberal de la Tet

El Riberal o Riberal de la Tet és una subcomarca del Rosselló i abasta la part de la plana al voltant del riu Tet, entre la Plana de Perpinyà i el Coll de Ternera, a la fita amb el Conflent, i és una zona dedicada tradicionalment al regadiu.

## Municipis del Riberal

El Riberal incorporava les demarcacions administratives antigues, vigents fins al 2015, dels cantons de la Vall de la Tet, part del del Riberal, part del del Canigó, i els següents municipis:
| Municipi | Habitants |
| Bula d'Avall | 643 |
| Baó | 2.490 |
| Corbera de Rosselló | 543 |
| Cabana de Corbera, la | 844 |
| Cornellà de la Ribera | 1.407 |
| Illa | 4.993 |
| Millars | 3.452 |
| Nefiac | 789 |
| Pesillà de la Ribera | 2.754 |
| Sant Esteve del Monestir | 9.810 |
| Sant Feliu d'Amunt | 654 |
| Sant Feliu d'Avall | 2.160 |
| Sant Miquel de Llotes | 269 |
| Soler, el | 5.825 |
| Vilanova de la Ribera | 1.052 |
| Font: Idescat ||
A més a més, part dels termes de Cànoes, Toluges, Tuïr i Perpinyà formen part de la subcomarca.

## Referències

* 1 2 3 «Riberal de la Tet». Gran Enciclopèdia Catalana. Barcelona: Grup Enciclopèdia Catalana.
# Shibataea kumasaca

El Shibataea kumasaca és un bambú que pertany al gènere Shibataea de la família poàcia i de la subfamília bambusòidia. És originari del Japó, on rep el nom de Kuma Zasa, un genèric per a diverses espècies de bambús i que en l'actualitat s'ha decidit que s'apliqui a l'espècie Sasa veitchii.

## Descripció

És un bambú nan que fa una alçària entre els 60 i els 120 cm., encara que al Japó pot arribar als 2 metres. Creix de forma agrupada, fent flotons (o moles o massissos). Els troncs són fins i dels nodes en surten fins a sis branques molt juntes. Les fulles són normalment ovals, llargues de 4 a 7 centímetres, i amples d'entre 1 i 2. És resistent al fred, i suporta temperatures de fins a -20 °C. Creix de manera natural al sud-est de la Xina i del Japó.
Creix en la penombra i el sol l'afecta. S'empra en la construcció de tanques vegetals i en cistelleria.

## Sinònims

Donadesa les incerteses en la classificació taxonòmica dels bambús, aquesta planta s'ha descrit com a pertanyent a altres gèneres, i amb altres noms que n'han esdevingut sinònims. En un futur proper, les anàlisis d'ADN permetran d'elaborar un nou quadre taxonòmic pels bambús.
* Bambusa aureostriata Regel
* Bambusa kumasaca Zoll. ex Steud.
* Bambusa ruscifolia Sieb. ex Munro
* Phyllostachys ruscifolia Siebold ex Satow
* Sasa aureostriata (Regel) E.G.Camus

## Enllaços externs

* La Shibataea kumasaca a la base Germplasm Arxivat 2012-10-12 a Wayback Machine. (anglès)
* Bamboo encyclopedia (alemany)
* Flora of China (anglès)
# Pere Casanovas i Simon

Pere Casanovas i Simon (Sant Miquel de Campmajor, Pla de l'Estany, 29 de maig de 1943) és un escultor català.
Pere Casanovas va néixer a Sant Miquel de Campmajor, a casa dels avis, tot i que els pares vivien a Banyoles. Però, de ben petit, quedarà per sempre vinculat amb Mataró, on l'envien a viure a casa d'uns oncles. Quan en Casanovas ja té l'edat laboral, catorze anys, el posaren a treballar a la foneria Roure, i s'inicià d'aprenent de torner. Durant les pauses de la feina feia petites figures amb el material que tenia a l'abast, i quan en Jaume Prats, el seu encarregat, ho descobrí li presentà en Terri, que també treballava a can Roure. Així és com el 1960 es va poder incorporar al seu taller. Aquell any també fou l'inici del festeig amb la Rosa Puig, amb qui s'acabaria casant. Després del servei militar, va deixar la foneria i ja només treballava al taller. Però com que la relació amb el Terri es va anar deteriorant va decidir obrir el seu propi taller.
Als anys 70 ja és un escultor consolidat. Al seu taller hi han passat alguns dels millors artistes del país. De les obres més reconegudes, és coautor de 'Núvol i cadira' d'Antoni Tàpies, a la Fundació Tàpies (1989), i de David i Goliat (Antoni Llena).

## Referències

* 1 2 Cuyàs, Emmanuel. Pere Casanovas, l'escultor dels altres. Barcelona: Enciclopèdia Catalana, 2019, p. 30. ISBN 9788441232686.
* ↑ «Pere Casanovas: l'escultor dels escultors». Capgròs, 18-03-2022 [Consulta: 20 març 2015].
# Kumikata

El kumikata és la manera especial que tenen els judoques d'agafar-se i és el primer que s'ha de fer per intentar desequilibrar l'adversari.
Existeixen diverses maneres d'aferrar-se al company o companya de pràctiques, tot i que la bàsica consisteix a agafar amb la mà dreta el judogi del contrari a l'alçada de la seva solapa esquerra i, amb l'esquerra, la màniga dreta de l'altre, una mica més amunt del colze (les posicions s'inverteixen si ets esquerrà). Aquesta manera d'agafar-se evita que quan es cau es pugui posar el braç per parar el cop, amb el consegüent risc de lesionar-se el colze.
En el kumikata no s'han de tenir els braços rígids però tampoc s'han de deixar solts. Cal trobar un terme mitjà per evitar que ens projectin i per poder començar els nostres atacs de manera ràpida, sense que ens endevinin les intencions. És important anar variant la manera d'agafar en funció de la tècnica que volguem fer i, amb el temps i la pràctica, és recomanable saber aferrar-nos tant pel costat dret com per l'esquerre.
"El judo, més que un art d'atac i defensa, és un estil de vida" Jigoro Kano.

## Referències

* www.distritojudo.com
# Rocafort (desambiguació)

«Rocafort» té aquests significats:
* Geografia:
** Rocafort (o Rocafort de Campolivar), municipi de l'Horta Nord.
** Rocafort de Bages, poble del terme del Pont de Vilomara i Rocafort (Bages), antic cap del municipi.
** Rocafort de Queralt, municipi de la Conca de Barberà.
** Rocafort de Vallbona, poble del municipi de Sant Martí de Riucorb (Urgell).
** Ròcafòrt, poble del departament d'Avairon i la regió Migdia-Pirineus
** Estació de Rocafort
** Rocafort
** Rocafort
** Rocafort
* Gastronomia:
** El Rocafort (formatge) és un formatge d'ovella florit, conegut també amb el nom occità de ròcafòrt i el francès de roquefort, pel poble on té origen.
* Personatges històrics:
** Bernat de Rocafort, cabdill almogàver.
* Escoltisme:
** Agrupament Escolta Rocafort, és un agrupament escolta de Cardedeu